Tromsø-spilleren, som stod for hele ti målgivende pasninger forrige sesong, jaktes av flere Eliteserie-klubber.

Avisen iTromsø skriver fredag morgen at Åsen nylig har vært i samtaler med Rosenborg. Åsen er fra Trondheim, og har nylig også kjøpt seg hus i hjembyen.

På tampen av fjoråret skrev iTromsø at Molde hadde lagt inn et bud på Tromsøs assistkonge. Selv om budet ble avslått, hevder avisen at interessen fra romsdalingene ikke har kjølnet.